CELEX: 62020TN0496
Language: da
Date: 2020-08-03 00:00:00
Title: Sag T-496/20: Sag anlagt den 3. august 2020 — CRII-GEN m.fl. mod Kommissionen

5.10.2020   
            
            
               DA
            
            
               Den Europæiske Unions Tidende
            
            
               C 329/19
            
         
      Sag anlagt den 3. august 2020 — CRII-GEN m.fl. mod Kommissionen
      (Sag T-496/20)
      (2020/C 329/37)
      Processprog: fransk
      
         Parter
      
      
         Sagsøger: Comité de recherche et d’information indépendantes sur le génie génétique (CRII-GEN) (Paris, Frankrig) og seks andre sagsøgere (ved advokat C. Lepage)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Sagen antages til realitetsbehandling.
               
            
                  —
               
               
                  Den omtvistede afgørelse annulleres.
               
            
                  —
               
               
                  Europa-Kommissionen tilpligtes at betale samtlige sagsomkostninger.
               
            
         Søgsmålsgrunde og væsentligste argumenter
      
      Til støtte for søgsmålet, der er anlagt til prøvelse af Kommissionens afgørelse af 17. juni 2020, hvorved denne afslog den administrative klage, som sagsøgerne havde indgivet med henblik på tilbagetrækning af godkendelsen af glyphosat, har sagsøgerne fremsat et enkelt anbringende, der vedrører anvendelsen af forsigtighedsprincippet. Sagsøgerne er således af den opfattelse, at forsigtighedsprincippet kan begrunde, at der træffes restriktive foranstaltninger med hensyn til godkendelsen af glyphosat, og at der således skal foretages en fornyet vurdering eller tilbagetrækning af godkendelsen af glyphosat. Sagsøgerne har i denne henseende anført, at det af utallige undersøgelser fremgår, at der foreligger risiko for, at glyphosat og deraf afledte produkter er kræftfremkaldende og hormonforstyrrende. Den sammenhæng, der gradvist er blevet påvist mellem pesticider, der forurener atmosfæren, og Covid-19, gør det endvidere påkrævet, at der i lyset af disse nye omstændigheder foretages en fornyet vurdering af godkendelsen af glyphosat.